Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: közúti közlekedésről szóló 1988. évi I. törvény (a továbbiakban: Kkt.) szabályozza.
Paragraph Index: 1048

19. § (4) bekezdése alapján a közforgalmú személyszállításra az üzembentartót szerződéskötési kötelezettség terheli. A szolgáltató és az utas közötti szerződéses viszony keletkezésének szabályait, tartalmát, valamint a szerződésszegés jogkövetkezményeit a Ptk., illetőleg a szolgáltató által, Ptk. szabályai alapján kiadott általános szerződési feltételek, a Kkt. elnevezése szerint az utazási feltételek állapítják meg. A helyi önkormányzat a helyi tömegközlekedési szolgáltatások tekintetében csak a szerződés egyetlen elemének, a szolgáltatás hatósági árának önkormányzati rendeletben történő meghatározására rendelkezik törvényi felhatalmazással. Az Ártv. 7. § (1) bekezdése, valamint mellékletének B) Szolgáltatások részében foglaltak alapján a települési — a fővárosban a fővárosi-önkormányzat képviselő-testületének árhatósági jogkörébe tartozik a menetrend szerinti helyi autóbusz-közlekedés díjának; illetőleg az iskolák és tanintézetek által rendelt helyi autóbusz-különjáratok díjának a megállapítása. Kaposvár Megyei Jogú Város Közgyűlése e felhatalmazása alapján alkotta meg a Kr.-t.

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes